b'\n_START_ARTICLE_\nMirko Zupan\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nZupan\xc4\x8di\xc4\x8devo \xc5\xbeivljenje je nelo\xc4\x8dljivo povezano z umetnostjo, \xc5\xa1e posebej z gledali\xc5\xa1\xc4\x8dem. \xc5\xbde zgodaj - kot otrok je za\xc4\x8del igrati na amaterskem odru v Logatcu, blizu Borovnice, njegovega rojstnega kraja. Po genocidni svetovni vojni se je kmalu kot igralec v\xc4\x8dlanil v novoustanovljeno Mestno gledali\xc5\xa1\xc4\x8de ljubljansko in \xc5\xa1tudiral primerjalno knji\xc5\xbeevnost pri Antonu Ocvirku na ljubljanski filozofski fakulteti kjer je 1957 diplomiral. V Zagrebu je nato 1969 doktoriral z razpravo o predromanti\xc4\x8dnih prvinah v nem\xc5\xa1kih literarnih prvencih Antona Toma\xc5\xbea Linharta. V MGL je v letih od 1949 do 1959 oblikoval ve\xc4\x8d kot 40 vlog, igral pa je tudi v slovenskih filmih._NEWLINE_Po diplomi je bil nekaj \xc4\x8dasa direktor Prosvetnega servisa, nato pa se je najprej kot asistent in kasneje kot profesor zaposlil na  Akademiji za gledali\xc5\xa1\xc4\x8de, radio, film in televizijo._NEWLINE_Pri zgodovinsko-teoreti\xc4\x8dnemu in esejisti\xc4\x8dnemu delu se Zupan\xc4\x8di\xc4\x8d ob Linhartu sistemati\xc4\x8dno posve\xc4\x8da zlasti dramatiki Shakespeara, Ibsna in Strindberga.'